AZ ALDROVANDA VESICULOSA ISMERETÉHEZ. 
351 
7. Szobában tartott Aldr ovanda naponta átlag 0 44 mm.-t nő. 
8. A levéllemezek nyitva vannak, ingerlékenységük nagy. Mikrosz¬ 
kopikus állatkákon kívül kis héjas csigákat és szúnyogálczákat is fognak. 
9. Az embryonális virágbimbóban a csészelevelek rövidek, nem 
záródnak össze. A szirmok kisebbek a porzóknál is. Az antherák nagyob¬ 
bak a porzószálnál. Az egész termő nem más, mint a szár csúcsán fel¬ 
lépő dudor. A magház falának befelé való dudorodásaiból keletkeznek — 
párosán — a magrügyek. 
10. A virághoz tartozó levélörv nem egyszerű örv, hanem ket¬ 
tős örv. A kettős örv felső tagja csonka örv, melynek levelei a 
virágkocsány oldalán vannak, 
11. Az Aldrövanda szárát monopodiumnak tekintik, melynek olda¬ 
lából, minden rend nélkül, mint axilláris hajtások a virágok keletkez¬ 
nek. Szerintem sympodium, melynek szárrészei virággal végződnek. Az 
oldalágak mindig ugyanazon az oldalon egy oly levél hónaljából kelet¬ 
keznek, mely a kettős örv alsó tagjához tartozik. A szárat az eddigi 
felfogás szerint korlátlan növekedéssel kellett képzelnünk. Nézetem sze¬ 
rint a szárnak fejlődését virág rekeszti be. A mit folytonos szárnak 
tartanak, az nézetem szerint több ágnak, mint a sympodium tagjainak 
a sorozata. Az Aldrovanda sympodiuma kunkoros. 
A terminális virágot viselő hajtás alul congenitális összenövésben 
van a szárat tovább folytató axilláris hajtással, mely összenövés 1—2 
szártagon át tart, de kívülről észre nem vehető. 
12. Vannak az Aldrovandá-nük azonban monopodiális hajtásai 
is, melyek bármely levél hónaljából keletkezhetnek. Ezekből hosszú ágak 
lesznek, melyek az anyatörzsről leválva, önálló életet folytatnak. 
13. Két virág között 4—5 szártag van. 
14. Néhány, eddig nem ismert teratologiás alakulásnak leírása, 
melyek közül kettő érdemel különösebb ügyeimet. Az egyik esetben a 
congenitális összenövés sok szártagon át tart, a másik esetben a ket¬ 
tős örv két tagja nincs külön-külön síkban, hanem spirális vonal men¬ 
tén egymással összefügg. 
